作者:儲光羲
標題:奉別長史庾公太守徐公應召
內容:烈風起江漢，白浪忽如山。方伯驟勤王，杞人亦憂天。酆鎬頃霾晦，雲龍召我賢。車騎北艱苦，艅艎西溯沿。水靈靜湍瀨，猛獸趨後先。龍樓開新陽，萬裡出雲間。宇宙既焜耀，崇德濟巨川。受命在神宗，振兵猶軒轅。煌煌逾涿鹿，穆穆更坤元。明王朝太階，遠邇望嘉言。遊子淡何思，江湖將永年。